5 महीने से नहीं मिली पेंशन, प्रदर्शन
सिरसा | फूलकांगांव के 63 बुजुर्गों पर पेंशन योजना भारी पड़ रही है। इस गांव के बुजुर्गों को पिछले 5 महीनों से बुढ़ापा पेंशन नहीं मिल पा रही है, जिसके चलते इन्हें काफी परेशानी उठानी पड़ रही है।
रविवार को फूलकां के पंचायत घर में पेंशन से वंचित धारक एकत्रित हुए। पात्रों में माई राम नायक, अमर सिंह छिंपा, मोहन लाल नायक, बलवंत, इंद्र, पूर्ण राम कुम्हार, राजू, तीजा देवी, शांति देवी ने प्रशासन सरकार के खिलाफ नारेबाजी की। उन्होंने बताया कि गांव के करीब 63 लोगों को पिछले 5 महीने से पेंशन नहीं मिल पा रही है। राजू ने बताया कि पेंशन के लिए वे कई बार सामाजिक कल्याण विभाग के अधिकारियों से मिल चुके हैं लेकिन कोई समाधान नहीं निकला। यही नहीं, उन्होंने इस संबंध में सीएम विंडो पर भी शिकायत दर्ज करवाई थी, लेकिन फिर भी उन्हें पेंशन नहीं मिली है। ग्रामीणों का आरोप था कि अधिकारी जान-बूझकर उन्हें परेशान कर रहे हैं। बता दें कि इन पात्रों में कई व्यक्ति बेहद गरीब हैं, जिनकी आजीविका पेंशन पर ही निर्भर है। लोगों ने जिला प्रशासन से तुरंत पेंशन मुहैया करवाने की मांग की।
सिरसा। गांव फूलकां के पंचायत घर में पेंशन से वंचित पेशनधारक एकत्रित होकर रोष जताते हुए। गांव के 63 बुजुर्गों को पांच महीने से पेंशन नहीं मिली है।
hin_Deva hin_Deva hin_Deva hin_Deva